钦定古今图书集成/理学汇编/文学典/第009卷 > 辨体 > 《文以传道》
## 钦定古今图书集成/理学汇编/文学典/第009卷 > 辨体 > 《文以传道》

黄《小畜》云：文以传道，古圣人不得已而为之。谓欲句
之难通，义之难晓，必不然矣。《诗》三百篇，皆可以播管
弦，荐宗庙。《书》者，二帝三王之世之文也。文之古无出
于此，则曰“惠迪吉，从逆凶”，又曰“德日新，万邦惟怀，志
自满，九族乃离。”在礼儒行，夫子之文也，则曰“衣冠中，
动作谨。”在《易》，则曰“乾道成男，坤道成女。日月运行，一”
寒一暑，夫岂句之难通，义之难晓耶？今为文而舍《六
经》，又何法哉？若第取《书》之“吊由、《灵》”，《易》之朋盍簪者，法
其语而谓之古，是岂谓之古文哉？